turjo4nis/wikipedia-bn-dump-20250701 huggingface dataset:
বড়ির বিয়ে

বড়ির বিয়ে হল রাঢ়-বাংলার হিন্দু গৃহবধূদের মধ্যে প্রচলিত একটি পরম্পরাগত লৌকিক আচার-অনুষ্ঠান। অগ্রহায়ণ মাসের শুক্লপক্ষে নতুন ডালের বড়ি দেওয়াকে কেন্দ্র করে বাঙালি হিন্দুসমাজে এই রীতি পালিত হয়। ভারতের পশ্চিমবঙ্গের হাওড়া, হুগলি, মেদিনীপুর, উত্তর ও দক্ষিণ চব্বিশ পরগনায় এর প্রচলন আছে। স্থানবিশেষে এই বিয়েকে বুড়োবুড়ির বিয়েও বলা হয়ে থাকে।

বৈশিষ্ট্য
রাঢ়-বঙ্গে, কিছু কিছু বাঙালি পরিবারে, অগ্রহায়ণ মাসের শুক্লপক্ষে নতুন ওঠা বিউলির ডাল ও চালকুমড়ো বেটে বড়ি দেওয়া শুরু হয়। এসময় বাড়ির সধবা মহিলাদের উপস্থিতিতে বড়ি-বর ও কনে-বড়ির বিয়ে দেওয়া হয়।

প্রথমে ডাল ও চালকুমড়ো বেটে দুটো বড় বড় আকারের বড়ি তৈরি করা হয় — এরা হল বিয়ের 'বর' ও 'কনে'। এছাড়া, আরও পাঁচটি বা সাতটি বড়ি দেওয়া হয় — এদেরকে 'এয়োস্ত্রী' হিসাবে চিহ্নিত করা হয়। এরপর একটা কুলোতে বর ও কনেকে মুখোমুখি বসিয়ে চারপাশে "এয়ো-বড়ি"দের গোল করে ঘিরে বসানো হয়; এবার বিয়ের সময়ে বর ও কনের মাথায় দূর্বাঘাস দিয়ে কনে ও এয়ো-বড়িদের মাথায় সিঁদুর পরানো হয়। এভাবে ধান-দূর্বা দিয়ে, শঙ্খধ্বনি ও উলুধ্বনি করে বড়ির বিয়ে সম্পন্ন হয়। বিয়ের অনুষ্ঠান সমাধা হয়ে গেলে কুলোতে আরও বড়ি দিয়ে রোদে শুকাতে দেওয়া হয়।

এই বিয়ে সুসম্পন্ন হলে তবেই সারাবছর ধরে বড়ি দেওয়া সম্ভব হবে, বর-বউয়ের সম্মিলিত উর্বরাশক্তির ফলেই পরবর্তী কালের শত শত বড়ি-সন্তানের জন্ম হবে — এই তাদের ঐতিহ্যগত বিশ্বাস। এই লৌকিক আচারের মধ্যে কৃষি ও উর্বরতা বৃদ্ধির সাদৃশ্যসূচক যাদুবিশ্বাস কাজ করে বলে মনে করা হয়। 
বিয়ের ছড়াও আগে প্রচলিত ছিল, তবে আধুনিক সময়ে এগুলি ক্রমে বিলুপ্তির পথে পৌঁছেছে।

তথ্যসূত্র

বহিঃসংযোগ

পশ্চিমবঙ্গের লোকসংস্কৃতি
বাঙালি হিন্দু
টু কিল আ মকিংবার্ড (চলচ্চিত্র)

টু কিল আ মকিংবার্ড ১৯৬২ সালে রবার্ট মুলিগান পরিচালিত মার্কিন নাট্য চলচ্চিত্র। হার্পার লি'র ১৯৬০ সালের  পুলিৎজার পুরস্কার-বিজয়ী একই নামের উপন্যাসের ওপর ভিত্তি করে চলচ্চিত্রটির চিত্রনাট্য রচনা করেন হোর্টন ফুট। অটিকাস ফিঞ্চ চরিত্রে গ্রেগরি পেক এবং স্ট্রাউট চরিত্রে মেরি ব্যাডম অভিনয় করেন। টু কিল আ মকিংবার্ড চলচ্চিত্রের মাধ্যমে রবার্ট ডুভল, উইলিয়াম উইনডম, এবং এলিস ঘোস্টলির চলচ্চিত্রে অভিষেক ঘটে।

চলচ্চিত্রটি সমালোচকদের কাছ থেকে অতিশয় ইতিবাচক পর্যালোচনার পাশাপাশি বক্স-অফিসে সাফল্য লাভ করে, এবং বাজেটের চেয়ে ১০ গুণ বেশি আয় করে। চলচ্চিত্রটি তিনটি একাডেমি পুরস্কার জিতেছে, যার মধ্যে শ্রেষ্ঠ অভিনেতা হিসেবে পেক পুরস্কার লাভ করে এবং পাশাপাশি আটটি মনোনয়ন পায়, যার মধ্যে শ্রেষ্ঠ চলচ্চিত্রের মনোনয়ন রয়েছে।

১৯৯৫ সালে চলচ্চিত্রটি জাতীয় চলচ্চিত্র রেজিস্ট্রির তালিকাভুক্ত হয়। ২০০৩ সালে আমেরিকান ফিল্ম ইনস্টিটিউট অটিকাস ফিঞ্চ চরিত্রটিকে ২০শ শতাব্দীর শ্রেষ্ঠ চলচ্চিত্র চরিত্র ঘোষণা করে। ২০০৭ সালে এফআই'এর ১০ম বার্ষিকী তালিকায় সর্বকালের শ্রেষ্ঠ মার্কিন চলচ্চিত্রের পঁচিশতম স্থানে অবস্থান করে। ২০০৫ সালে ব্রিটিশ ফিল্ম ইনস্টিটিউট ১৪ বছর বয়সের মধ্যে আপনার অবশ্যই দেখা উচিত এমন ৫০টি চলচ্চিত্রের তালিকায় এই চলচ্চিত্রটির নাম অন্তর্ভুক্ত করে। ২০১২ সালে ইউনিভার্সাল পিকচার্সের ১০০তম বার্ষিকীর অংশ হিসেবে চলচ্চিত্রটি পুনরুদ্ধার করা হয় এবং ব্লু-রে ও ডিভিডি-তে মুক্তি দেওয়া হয়।

অভিনয়ে
চলচ্চিত্রের উদ্বোধনী কৃতীত্বের ক্রমানুসারে:

 গ্রেগরি পেক - অটিকাস ফিঞ্চ
 জন মেগনা - চার্লস বেকার "দিল" হ্যারিস
 ফ্রাঙ্ক ওভারটন - শেরিফ হ্যাক টেট
 রোজমারি মারফি - মিস ম্যাডি অ্যাটকিনসন
 রথ হোয়াইট - মিসেস ডাবোস
 ব্রক পিটার্স - টম রবিনসন
 এস্টেল ইভান্স - কালপার্নিয়া
 পল ফিক্স - জজ জন টেলর
 কলিন উইলকক্স - মেইলেলা ভায়োলেট ইওয়েল
 জেমস এন্ডারসন - রবার্ট ই. লি "বব" ইওয়েল
 এলিস ঘোস্টলি - মিস স্টেফানি ক্রফোর্ড
 রবার্ট ডুভল - আর্থার "বু" র্যাডলি
 উইলিয়াম উইনডম - হোরেস গিলিমার, জেলা আইনজীবী
 ক্রেহান ডেন্টন - ওয়াল্টার কানিংহাম
 রিচার্ড হেল - নাথান র্যাডলি
 মেরি ব্যাডম - স্কাউট্
 ফিলিপ আলফোর্ড - জ্যাম

তথ্যসূত্র

বহিঃসংযোগ

১৯৬২-এর চলচ্চিত্র
১৯৬০-এর দশকের নাট্য চলচ্চিত্র
১৯৬০-এর দশকের অপরাধ চলচ্চিত্র
১৯৬০-এর দশকের অপরাধ নাট্য চলচ্চিত্র
১৯৬০-এর দশকের আইনি চলচ্চিত্র
 
মার্কিন চলচ্চিত্র
মার্কিন নাট্য চলচ্চিত্র
মার্কিন অপরাধ চলচ্চিত্র
মার্কিন অপরাধ নাট্য চলচ্চিত্র
মার্কিন আইনি চলচ্চিত্র
মার্কিন আইনি নাট্য চলচ্চিত্র
মার্কিন আদালতের চলচ্চিত্র
মার্কিন সাদাকালো চলচ্চিত্র
আইনজীবী সম্পর্কে চলচ্চিত্র
বিচারের অপপ্রয়োগ সম্পর্কে চলচ্চিত্র
বর্ণবাদ সম্পর্কে চলচ্চিত্র
জাতি ও জাতিসত্তা সম্পর্কিত চলচ্চিত্র
মহামন্দার চলচ্চিত্র
দক্ষিণ গোথিক চলচ্চিত্র
১৯৩০-এর দশকের পটভূমিতে চলচ্চিত্র
অ্যালাবামার পটভূমিতে চলচ্চিত্র
রবার্ট মুলিগান পরিচালিত চলচ্চিত্র
মার্কিন উপন্যাস অবলম্বনে চলচ্চিত্র
হর্টন ফুটের চিত্রনাট্য
এলমার বার্নস্টাইন সুরারোপিত চলচ্চিত্র
ইউনিভার্সাল পিকচার্সের চলচ্চিত্র
চলচ্চিত্র যার শিল্প পরিচালক শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী
চলচ্চিত্র যার লেখক শ্রেষ্ঠ অভিযোজিত চিত্রনাট্য বিভাগে একাডেমি পুরস্কার বিজয়ী
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯৬০-এর দশকের মার্কিন চলচ্চিত্র
১৯৬০-এর দশকের ইংরেজি ভাষার চলচ্চিত্র
শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
বারোমাস্যা

বারমাস্যা হল মধ্যযুগীয় বাংলা সাহিত্যের মঙ্গলকাব্য ধারার কেন্দ্রীয় নারী চরিত্রের বছরের বারোমাসের জীবনচর্যার সুখদুঃখের আত্মবিবরণী। এই বিশেষ সংগীতে নারীর বাস্তব মনস্তত্ত্বের প্রতিফলনের সঙ্গে যুক্ত হয়েছে সমসাময়িক সমাজচিত্র।

বিবরণ 
মধ্যযুগের বাংলা সাহিত্যের মঙ্গলকাব্যের রচয়িতাগণ কাব্যের অপরিহার্য অঙ্গ হিসাবে বারোমাস্যায় নায়িকাদের জবানীতে তাদের বারো মাসের জীবনযাত্রার পুঙ্খানুপুঙ্খ বর্ণনা তুলে ধরেছেন। তবে, এর বিষয়বস্তুতে নারীর দুঃখের বর্ণনাই সুখের চেয়ে তুলনামূলকভাবে অনেক বেশি।

এগুলির মধ্যে সবচেয়ে উল্লেখযোগ্য হল কবিকঙ্কণ মুকুন্দরাম চক্রবর্তীর চণ্ডীমঙ্গল কাব্যের প্রধানা চরিত্র ফুল্লরার বারোমাস্যা। দেবী চণ্ডীকে ফুল্লরা বৈশাখ থেকে চৈত্র পর্যন্ত বারোমাসের তার যে কাহিনি বর্ণনা করেছে, সেখানে নিম্নবিত্ত সমাজজীবনের প্রাত্যহিক বাস্তবচিত্র ধরা পড়েছে। মঙ্গলকাব্য ছাড়াও বাংলায় অনূদিত মহাকাব্য ও বৈষ্ণব পদাবলিতে বারোমাস্যার অনুষঙ্গ   রয়েছে। যেমন: কৃত্তিবাসী রামায়ণে, রামচন্দ্র বনবাসে যাওয়ার পর পুত্রবিহনে বেদনাতুর মাতা কৌশল্যার বারোমাসের দিনযাপনের পরিচয় পাওয়া যায় 'কৌশল্যার বারোমাস্যা'য়। আবার বৈষ্ণব পদাবলিতে, কৃষ্ণ বৃন্দাবন ছেড়ে মথুরায় চলে যাওয়ার পর বিরহিণী রাধার দুঃখের বারোমাস্যা পরিবেশিত হয়েছে। বাংলা ছাড়াও অন্যান্য ভারতীয় ভাষার প্রাচীন সাহিত্যে বারোমেস্যার সন্ধান পাওয়া যায়।

তথ্যসূত্র

বহিঃসংযোগ

বাংলা সাহিত্য
সঙ্গীত
সামান খুদা

অষ্টম শতাব্দীর একজন পার্সিক সম্ভ্রান্ত মুসলিম ব্যক্তি, যার পরবর্তী বংশধর নাসর ইবনে আহমদ পারস্য ও তার পার্শ্ববর্তী বিভিন্ন অঞ্চল নিয়ে সামানীয় নামক, "সুন্নি মুসলিম" নামক একটি  সালতানাত বা রাজবংশ প্রতিষ্ঠা করেন। যদিও সামান খুদা শব্দটি সামানী ধর্মীয় দৃষ্টিকোণ থেকে ঐশ্বরিক ক্ষমতাসম্পন্ন কোন ব্যক্তিকে ডাকা হতো, যেমন :বাংলার বিভিন্ন অঞ্চলে পীর-মুর্শিদদের প্রতি ভক্তিমূলক গানে (তড়ানে ওয়ালা বাবা বাঁচানে ওয়ালা.....), ওনাদেরকেও ঐরকম ক্ষমতা সম্পন্ন বলে উল্লেখ করা হয়। কিন্তু উনি সেই রকম সামানী পদবি ছিলেন কিনা নিশ্চিত হওয়া যাচ্ছে না। তবে, তাঁর প্রভাবশালী হওয়ার প্রমাণ ইতিহাসে পাওয়া যায়। 

ইরানের ইতিহাস
বাতোঁ বাতোঁ মেঁ

বাতোঁ বাতোঁ মেঁ () হচ্ছে ১৯৭৯ সালে মুক্তিপ্রাপ্ত ভারতীয় প্রণয়ধর্মী হাস্যরসাত্মক চলচ্চিত্র যার প্রযোজনা এবং পরিচালনা করেছিলেন বাসু চ্যাটার্জী। চলচ্চিত্রটিতে অভিনয় করেন অমল পালেকর, টিনা মুনিম, ড্যাভিড,পার্ল পদমসী, আসরানি, এবং রণজিৎ চৌধুরী।

চলচ্চিত্রটির সঙ্গীত পরিচালনা করেছিলেন রাজেশ রোশন। চলচ্চিত্রটির সবগুলো গানই দর্শক মহলে জনপ্রিয়তা লাভ করে।

কাহিনী

রাজেস প্রেরা (পার্ল পদ্মসি) একজন বিধবা যে তার পুত্র শাভি (রনজিৎ চ্যাটার্জী) এবং তার আদের বন্যা, ন্যানছি (টিনা মুনিম) এর সাথে থাকে।তার বোন একজন সুদার্শন পুরুষের সাথে বিবাহ করতে চায়।তার ভাই এবং টম ডেভিড একজনকে পরিচয় করিয়ে দেয়,সেই ব্যক্তিটির নাম হলো (অমল পালেকর)।তাদের পরিচয় হয় সাকাল ৯.১০ এ ওয়েস্টার্ণ এর লোকাল ররেলওয়ে স্টেশনে।তারা বান্দ্রা থেকে কুরুচগেটে যাচ্ছিল।টম তার সাথে আরেক জনকে পরিচয় করিয়ে দেয় তার ননাম টনি রজি।তারপর দুজনের ভিতর বন্ধুত্ব হয়ে উঠে।ন্যান্সি তাকে মনে মনে ভালোবেসে ফেলে।চলচ্চিত্রের শেষ দির্শে তারা বিবাহ বন্ধনে আবদ্ধ হয়।দ

চরিত্র সমূহ
 অমল পালেকর - টনি ব্র্যাগাঞ্জা
 টিনা মুনিম - ন্যান্সি পেরেরা
 আসরানি -  ফ্র্যান্সিস ফার্নান্দেস
 ড্যাভিড আব্রাহাম - চাচা টম
 লীলা মিশ্র - ফিলোমিনা চাচি
 পার্ল পদমসী - রোজি পেরেরা
 অরবিন্দ দেশপাণ্ডে -  জনাব বারানজা
 পিলো জে. ওয়াদিয়া -  মিসেস ব্র্যাগাঞ্জা
 রনজিৎ চৌধুরী - সাব্বি পেরেরা
 উদয় চন্দ্র - হেনরি
 শোভিনী সিং

গান
চলচ্চিত্রটির সঙ্গীত পরিচালক ছিলেন রাজেশ রোশন।
গানের তালিকাঃ
  "কাহাঁ তাক ইয়ে মান কো: কিশোর কুমার
  "না বোলে তুম": আশা ভোসলে এবং অমিত কুমার 
  "সুনিয়ে কাহিয়ে": আশা ভোঁসলে এবং কিশোর কুমার
  "উঠে সাব কে কদম": লতা মঙ্গেশকর এবং অমিত কুমার

বহিঃসংযোগ

১৯৭৯-এর চলচ্চিত্র
ভারতীয় চলচ্চিত্র
১৯৭০-এর দশকের হিন্দি ভাষার চলচ্চিত্র
মুম্বইয়ের পটভূমিতে চলচ্চিত্র
রাজেশ রোশন সুরারোপিত চলচ্চিত্র
রায়গঞ্জ বিধানসভা কেন্দ্র

রায়গঞ্জ (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৫ নং রায়গঞ্জ বিধানসভা কেন্দ্রটি রায়গঞ্জ পৌরসভা এবং বাহিন, মারাইকুপ, গৌরি, কমলাবাটি-১ এবং কমলাবাটি-২ গ্রাম পঞ্চায়েত গুলি রায়গঞ্জ সিডি ব্লক এর অন্তর্গত।

রায়গঞ্জ বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, কংগ্রেসের মোহিত সেনগুপ্ত তার নিকটতম প্রতিদ্বন্দ্বী সমাজবাদী পার্টির কিরণময় নন্দকে পরাজিত করেন।

২০০৬
২০০৬ সালের নির্বাচনে, ভারতীয় জাতীয় কংগ্রেসের চিত্তরঞ্জন রায় তার নিকটতম প্রতিদ্বন্দ্বী জাতীয়তাবাদী কংগ্রেস পার্টির দিলীপ কুমার দাসকে পরাজিত করেন।

১৯৭৭-২০০৬
২০০৬  এবং ২০০১ সালের  বিধানসভা নির্বাচনে, কংগ্রেসের চিত্তরঞ্জন রায় ৩৫ নং রায়গঞ্জ বিধানসভা কেন্দ্র থেকে জয়লাভ করেন, তার নিকটতম প্রতিদ্বন্দ্বী এনসিপি'র দিলীপ কুমার দাসকে এবং সিপিআই (এম) এর হরিনারায়ণ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের দিলীপ কুমার দাস সিপিআই (এম) -এর খগেন্দ্রনাথ সিনহাকে পরাজিত করেন।  ১৯৯১ সালে সিপিআই (এম) -এর খগেন্দ্রনাথ সিনহা কংগ্রেসের দিলীপ দাসকে পরাজিত করেন  এবং ১৯৮৭ সালে কংগ্রেসের দীপেন্দ্র বর্মনকে পরাজিত করেন।  ১৯৮২ সালে কংগ্রেসের দীপেন্দ্র বর্মন সিপিআই (এম) -এর খগেন্দ্রনাথ সিনহাকে পরাজিত করেন।  ১৯৭৭ সালে সিপিআই (এম) -এর খগেন্দ্রনাথ সিনহা জনতা পার্টির মহেন্দ্রনাথ বর্মনকে পরাজিত করেন।

১৯৫১-১৯৭২
১৯৭২  এবং ১৯৭১ সালে  কংগ্রেসের রমেন্দ্রনাথ দত্ত জয়ী হন। ১৯৬৯ সালে সিপিআই (এম) -এর মানষ রায় জয়ী হন।  ১৯৬৭ সালে পিএসপি এন.এন. কুন্ডু জয়ী হন।  ১৯৬২ সালে কংগ্রেসের রমেন্দ্রনাথ দত্ত জয়ী হন।  ১৯৫৭ এবং ১৯৫১ সালে রায়গঞ্জ কেন্দ্রটি যৌথ আসন ছিল। ১৯৫৭ সালে কংগ্রেসের হাজি বদিরুদ্দীন আহমদ ও শ্যামা প্রসাদ বর্মণ উভয়েই জয়ী হন।  ১৯৫১ সালে কংগ্রেসের শ্যামা প্রসাদ বর্মণ ও গুলাম হামিদুর রহমান উভয়েই জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর দিনাজপুর জেলার রাজনীতি
আরভিং থালবার্গ

আরভিং গ্রান্ট থালবার্গ (ইংরেজি: Irving Grant Thalberg; ৩০শে মে ১৮৯৯ - ১৪ই সেপ্টেম্বর ১৯৩৬) ছিলেন একজন মার্কিন চলচ্চিত্র প্রযোজক। তিনি চলচ্চিত্র যুগের শুরুর বছরগুলোতে চলচ্চিত্র প্রযোজনা শুরু করেন। তার পাণ্ডুলিপি ও অভিনয়শিল্পী নির্বাচন, ব্যবস্থাপনা কর্মী সংগ্রহ, ও চলচ্চিত্র থেকে মুনাফা অর্জনের জন্য তাকে "দ্য বয় ওয়ান্ডার" বলে ডাকা হতো। তার প্রযোজিত উল্লেখযোগ্য ব্যবসাসফল চলচ্চিত্র হল গ্র্যান্ড হোটেল, চায়না সিজ, ক্যামিল, মিউটিনি অন দ্য বাউন্টি ও দ্য গুড আর্থ।

প্রারম্ভিক জীবন 
থালবার্গ ১৮৯৯ সালের ৩০শে মে নিউ ইয়র্কের ব্রুকলিনে জন্মগ্রহণ করেন। তার পিতা উইলিয়াম থালবার্গ ও মাতা হেনরিয়েটা হেইমান ছিলেন জার্মান ইহুদি অভিবাসী। তার জন্মের কিছুদিন পর তাকে "ব্লু বেবি উপসর্গ"-এর চিকিৎসা করা হয়। তার হৃদপিণ্ডে অক্সিজেনের সরবরাহ কমে যাওয়ায় তার এই রোগ দেখা দেয়। তার পারিবারিক চিকিৎসক ও বিশেষজ্ঞ জানায় যে তিনি বিশ বছর বা সর্বোচ্চ ত্রিশ বছর পর্যন্ত বেঁচে থাকবেন।

পুরস্কার ও মনোনয়ন 
একাডেমি পুরস্কার

তথ্যসূত্র

গ্রন্থপঞ্জি

বহিঃসংযোগ 

 
 
 
 

১৮৯৯-এ জন্ম
১৯৩৬-এ মৃত্যু
একাডেমি অব মোশন পিকচার আর্টস অ্যান্ড সায়েন্সেসের প্রতিষ্ঠাতা
গ্লেনডেলের ফরেস্ট লন মেমোরিয়াল পার্কে সমাধিস্ত
চলচ্চিত্রের অগ্রদূত
জার্মান ইহুদি বংশোদ্ভূত মার্কিন ব্যক্তি
নিউ ইয়র্ক (অঙ্গরাজ্য)-এর চিত্রনাট্যকার
নিউ ইয়র্কের রিপাবলিকান
ব্রুকলিনের ব্যক্তি
নিউমোনিয়ায় মৃত্যু
নির্বাক চলচ্চিত্র প্রযোজক
মার্কিন কমিউনিস্ট বিরোধী
মার্কিন চলচ্চিত্র প্রযোজক
মার্কিন চলচ্চিত্র স্টুডিও নির্বাহী
মার্কিন পুরুষ চিত্রনাট্যকার
মেট্রো-গোল্ডউইন-মেয়ারের নির্বাহী
সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষক
একাডেমি পুরস্কার বিজয়ী প্রযোজক
২০শ শতাব্দীর মার্কিন চিত্রনাট্যকার
ক্যালিফোর্নিয়ার চলচ্চিত্র প্রযোজক
নির্বাক চলচ্চিত্র পরিচালক
নিউ ইয়র্কের (অঙ্গরাজ্য) রিপাবলিকান
২০শ শতাব্দীর মার্কিন ব্যবসায়ী
ক্যালিফোর্নিয়ার চিত্রনাট্যকার
২০শ শতাব্দীর মার্কিন পুরুষ লেখক
২০শ শতাব্দীর মার্কিন লেখক
ইহুদি মার্কিন লেখক
ইসমাইলি

ইসমাইলিবাদ (; ) হল শিয়া ইসলামের একটি শাখা বা উপদল। ইসমাইলিরা ইসমাইল ইবনে জাফরকে তাঁর পিতা জাফর আস-সাদিকের নিযুক্ত আধ্যাত্মিক স্থলাভিষিক্ত (ইমাম) হিসাবে গ্রহণ করার ফলে তারা এই নাম লাভ করে, যা তাদের ইসনা আশারিয়াদের থেকে পৃথক করে যারা পক্ষান্তরে ইসমাইলের ছোট ভাই মুসা আল-কাজিমকে পরবর্তী ইমাম হিসেবে গ্রহণ করেছিল।

ইসমাইলি মতবাদ এক পর্যায়ে শিয়া ইসলামের বৃহত্তম শাখায় পরিণত হয়েছিল, দশম থেকে দ্বাদশ শতাব্দীতে ফাতিমীয় খিলাফত প্রতিষ্ঠার মধ্য দিয়ে রাজনৈতিক শক্তি হিসাবে শীর্ষবিন্দুতে পৌঁছে গিয়েছিল। ইসমাইলিরা তওহীদ ও খতমে নবুয়তে বিশ্বাস করে এবং মুহাম্মদকে তারা “সমগ্র মানবতার প্রতি আল্লাহর চূড়ান্ত নবী ও রসূল” হিসাবে বিবেচনা করে। ইসমাইলি ও ইসনা আশারিয়া উভয়ই অভিন্ন প্রাথমিক ছয় ইমামকে গ্রহণ করে; ইসমাইলিরা ইসমাইল ইবনে জাফরকে সপ্তম ইমাম হিসাবে গ্রহণ করে।

খ্রিস্টীয় অষ্টম শতাব্দীতে মুহম্মদ ইবনে ইসমাইলের মৃত্যুর পর ইসমাইলিবাদের শিক্ষাগুলো আরও রূপান্তরিত হয়ে আজকের বিশ্বাস ব্যবস্থায় পরিণত হয়, যা ইসলামের গভীর, গূঢ় (বাতিন) অর্থের উপর স্পষ্টভাবে গুরুত্বারোপ করে। উসুলিবাদ ও আখবারিবাদের চূড়ান্তভাবে অধিকতর আক্ষরিকতামুখী (জাহির) বিকাশের সাথে সাথে শিয়া ইসলাম দুটি পৃথক দিকে বিকশিত হয়: রূপক ইসমাইলি, আলেভি, বেকতাশি, আলীয়ান এবং আলবীয় গোষ্ঠীগুলি ঈশ্বরের রহস্যবাদী পন্থা ও প্রকৃতি এবং এর পাশাপাশি “জমানার ইমামকে” গূঢ় সত্য এবং বোধগম্য ঐশ্বরিক বাস্তবতা প্রকাশের প্রতিনিধি হিসাবে গ্রহণের উপর মনোনিবেশ করে, অন্যদিকে অধিক আক্ষরিকতাবাদী উসুলি ও আখবারি দলগুলি দৈব আইন (শরীয়ত) এবং নবী মুহম্মদ ও বারো ইমামের কর্ম ও বক্তব্যের (সুন্নত) প্রতি মনোনিবেশ করে।

ইসমাইলি চিন্তাধারা নয়াপ্লাতোবাদ দ্বারা ব্যাপকভাবে প্রভাবিত।

সর্ববৃহৎ উপদল হল নিজারি ইসমাইলি এবং তারা চতুর্থ আগা খানকে ৪৯শ বংশানুক্রমিক ইমাম হিসাবে গণ্য করে, অন্যদিকে বাকি দলগুলি তৈয়িবি ইসমাইলি হিসাবে পরিচিত। বৃহত্তম ইসমাইলি জনগোষ্ঠী বাদাখশানে বসবাস করে, তবে মধ্য এশিয়া, আফগানিস্তান, পাকিস্তান, ইয়েমেন, লেবানন, মালয়েশিয়া, সিরিয়া, ইরান, সৌদি আরব, ভারত, জর্ডান, ইরাক, পূর্ব আফ্রিকা, অ্যাঙ্গোলা, বাংলাদেশ ও দক্ষিণ আফ্রিকায় ইসমাইলিদের বসবাস রয়েছে। সাম্প্রতিক বছরগুলোতে তারা ইউরোপ, যুক্তরাষ্ট্র কানাডা, অস্ট্রেলিয়া, নিউ জিল্যান্ড ও ত্রিনিদাদ ও টোবাগোতে প্রবসন নিয়েছে।

ইতিহাস

স্থলাভিষেক সংকট

বিশ্বাস

সপ্তস্তম্ভ

ইমামত

আরও দেখুন 
 ইসমাইলি ইমামগণ
 ফাতিমীয় খিলাফত

তথ্যসূত্র 

 
শিয়া ইসলামের শাখা
ঘড়িয়াল ডাঙ্গা বিল

ঘড়িয়াল ডাঙ্গা বিল কুড়িগ্রাম জেলার রাজারহাট উপজেলা সদর থেকে ৪ কি.মি পশ্চিমে ঘড়িয়াল ডাংগা বিল অবস্থিত। বিলটির কিছু অংশ উপজেলা সদরে পড়েছে। অনেকের মতে, ঐ বিলের নাম অনুসারে ঘড়িয়াল ডাংগা ইউনিয়ন পরিষদের নামকরণ করা হয়েছে।বর্তমানে ঘড়িয়ালডাঙ্গা ইউনিয়নের সর্ব প্রাচীন বিল হিসাবে সমাদিত। প্রতিবছর সরকার কর্তৃক এটি কে ইজারা দেয়া হয়।

ইতিহাস 
কথিত আছে এই বিলে  এলাকাবাসি ঘড়িয়াল লাঠি দিয়ে পিটিয়ে মেরেছে। আর সেই থেকে এর নাম হয়েছে ঘড়িয়াল ডাংগা।

বিবরণ 
ধনুক আকৃতির বিলটির দৈর্ঘ্য প্রায় ১ কি.মি। চৈত্রকালে বিলের পানির গভীরতা গড়ে ৮ থেকে ১০ ফুট।

তথ্যসূত্র 

রাজারহাট উপজেলা
বাংলাদেশের খাল
বাংলাদেশের জলাভূমি
লুঙ্গি ডান্স

লুঙ্গি ডান্স হলো একটি ভারতীয় গান ২০১৩-এর বলিউড চলচ্চিত্র চেন্নাই এক্সপ্রেস-এর সাউন্ডট্রেকের জন্য ভারতীয় রেপার ইয়ো ইয়ো হানি সিং দ্বারা লিখিত এবং গাওয়া হয়। গানটি, এর সাউন্ডট্রেকের বাকিগুলির সাথে, আনুষ্ঠানিকভাবে ১ জুলাই ২০১৩-তে মুক্তি দেওয়া হয়। গানটি রজনীকান্তের জন্য একটি উপহার।

মুক্তি
লুঙ্গি ডান্স ছিল অ্যালবামটি থেকে নবম একক। চলচ্চিত্রের আসল সঙ্গীতের আরম্ভানুষ্ঠানটি মুম্বইয়ে অনুষ্ঠিত হয়, যেখানে চলচ্চিত্রের সঙ্গীত পরিচালক এবং অভিনয়ের সদস্যদের দ্বারা পরিবেশনাটি দেখা হয়। তারকাখচিত অনুষ্ঠানটির টেলিভিশনের প্রচারের অধিকারগুলি একটি টিভি চ্যানেলের কাছে ₹৪৮ কোটি (৳৬৫ কোটি)-তে বিক্রি করে দেয়। গানটিতে লুঙ্গিকে বেশি উল্লেখযোগ্যভাবে জনপ্রিয় করে তুলে বলা হচ্ছে, ভারতের ঐতিহ্যবাহী পোশাক বিশেষভাবে তামিল নাড়ুতে।

গীতিকবিতা

গানটি ইয়ো ইয়ো হানি সিং দ্বারা রচিত, একটি উপহার হিসেবে থালাইভার-এর জন্য (তামিলে "জননেতা"), যা এখানে অভিনেতা রজনীকান্তকে উল্লেখ করা হয়। গানের গীতিকবিতা থেকে সংগ্রহ অংশের মধ্যে রয়েছে:

অল দ্য রাজনী ফ্যান্স...

সকল রজনী ভক্ত...

জিস্কো জো ভী হ্যায় করনা ভো কর লো
ইধর হী ম্যাঁয় হুঁ খড়া পকড় লো
ঘর পে যা কে তুম গুগল কর লো
মেরে বারে মেঁ উইকিপিডিয়া পে পঢ় লো

যার যা করতে চান, কর
আমি এখানে, আমাকে ধরো
(বা) ঘরে যাও, এবং আমাকে গুগল কর,
(বা) উইকিপিডিয়াতে আমার সম্বন্ধে পড়ে নেও

লুঙ্গি ডান্স, লুঙ্গি ডান্স...

সমালোচনামূলক প্রতিক্রিয়া

চলচ্চিত্রের বিতর্ক

তথ্যসূত্র

২০১৩-এর গান
ভারতীয় গান
হিন্দি চলচ্চিত্রের গান
সোন নদী

সোন নদী বা শোণ নদ (অন্য উচ্চারণ সোনে); যমুনা নদী এর পরে গঙ্গার দক্ষিণ উপনদীগুলির 'দ্বিতীয় বৃহত্তম নদী'। প্রাথমিকভাবে এখানের বনভোজন স্থানগুলির কারণে কাব্যরা খুর্দ সোন নদীর তীরে একটি সুন্দর জায়গা।

গতিপথ

সোন নদীর মধ্যপ্রদেশের অমরকণ্টকএর কাছ থেকে উৎপত্তি, নর্মদা নদী র উৎসের পূর্বদিকে এবং প্রবলভাবে পূর্ব দিকে অগ্রসর হওয়ার পূর্বে যেখানে দক্ষিণপশ্চিম-উত্তরপূর্ব বরাবর কাইমুর শ্রেণীর সম্মুখীন হয় সোন তার আগে মধ্যপ্রদেশ রাজ্যের উত্তর-উত্তর-পশ্চিম দিক দিয়ে প্রবাহিত হয।সোন নদী কাইমুর শ্রেণীর সমন্তরাল,  উত্তরপ্রদেশ, ঝাড়খণ্ড ও বিহার এর মধ্য দিয়ে পূর্ব-উত্তর-পূর্ব বরাবর প্রবাহিত পাটনার পশ্চিমে গঙ্গায় মিলিত হয়। ভৌগলিকভাবে সোনের নিম্ন উপত্যকা নর্মদা উপত্যকার বিস্তার এবং কাইমুর শ্রেণী বিন্ধ শ্রেনীর বিস্তার । ডেহরি অন সোন এবং সোনভদ্র সোন নদীর উপর প্রধান দুই শহর।

সোন নদী  ৭৮৪ কিলোমিটার (৪৮৭ মাইল) দীর্ঘ, ভারতের দীর্ঘতম নদী। [2] এর প্রধান উপনদী রিহানদ ও উত্তর কোয়েল। সোনের একটি খাড়া ঢাল (৩৫-৫৫ সেন্টিমিটার প্রতি) রয়েছে, তাতে অববাহিকায় বর্ষার জল জমা হয়। সোন, বিস্তৃত এবং অগভীর হওয়ায়, বছরের বাকি  সময়ে বাকী অংশে জল সংযোগ বিচ্ছিন্ন হয়ে থাকে। সোনের চ্যানেল অত্যন্ত বিস্তৃত (প্রায় ৫ কিলোমিটারের ডেহরির উপর) কিন্তু প্লাবনভূমি স্রোত হয়,  মাত্র ৩ থেকে ৫কিলোমিটার (২-৩ মি) প্রশস্ত। অতীতে, সোন অবশ্যই গতি পরিবর্তনের জন্য কুখ্যাত ছিল, কারণ এটি পূর্ব তীরের কাছাকাছি অনেক পুরাতন নদীটির দেখতে পাওয়া যায়। আধুনিক সময়ে এই প্রবণতাটি ডেরির আনিকাট দিয়ে আটকান হয়েছে এবং এখন ইন্দ্রপুরী ব্যারেজ দিয়ে।

সেতু
১৪৪০ মিটার রেল ও সড়ক ল্যাটিস-গার্ডার কংক্রিট এবং ইস্পাত আবদুল বারী সেতু (পূর্বে কিন্তু ব্যাপকভাবে কোলভার ব্রিজ নামে পরিচিত ছিল এবং তারও পূর্বে সোন সেতু) ১৮২৫ সালে আরার নিকটবর্তী অঞ্চলে সম্পন্ন হয়)। [5] ১৯০০ সালে ডেহরিতে নেহেরু সেতু নির্মাণের পূর্ব পর্যন্ত, এটি ভারতের সবচেয়ে দীর্ঘ সেতু ছিল।  It remained the longest bridge in India, until the Nehru Setu bridge at Dehri was opened in 1900.

বাঁধ
সোনের প্রথম বাঁধটি ১৮৭৩-৭৪ সালে ডেহরিতে নির্মিত হয়েছিল।

ইন্দ্রপুরী বাঁধটি ৮ কিলোমিটার (৫ মাইল) উপরে ১৯৬৮ সালে চালু হয়। 

২০০৮ সালে মধ্য প্রদেশের বানসাগর বাঁধ চালু হয়।

গ্যাল্যারি

আরো দেখুন
ভারতের নদীর তালিকা

তথ্যসূত্র

উত্তরপ্রদেশের নদী
বিহারের নদী
ঝাড়খণ্ডের নদী
গঙ্গার উপনদী
সত্যনারায়ণ

সত্যনারায়ণ হলেন হিন্দু দেবতা বিষ্ণু-নারায়ণের একটি বিশেষ মূর্তি। পশ্চিমবঙ্গ ও বাংলাদেশে সত্যনারায়ণ সত্যপীর নামেও পরিচিত। সত্যনারায়ণের পাঁচালি ও ব্রতকথায় উল্লিখিত কাহিনি অনুযায়ী, সত্যনারায়ণ পীরের ছদ্মবেশ ধারণ করে নিজের পূজা প্রচলন করেছিলেন। গবেষকদের মতে, বাংলার সত্যনারায়ণ-সত্যপীর ধারণাটি হিন্দু ও মুসলমান সংস্কৃতির সংমিশ্রণের ফল।

স্কন্দপুরাণের আবন্ত্য খণ্ডের অন্তর্গত রেবাখণ্ডে সত্যনারায়ণ ব্রতের নিয়মাবলি ও মাহাত্ম্য বর্ণিত হয়েছে। বিষ্ণু-নারায়ণের মতো সত্যনারায়ণও পীতবস্ত্র-পরিহিত, নীলবর্ণ, চতুর্ভূজ ও শঙ্খচক্রগদাপদ্মধারী। পার্থক্যের মধ্যে সত্যনারায়ণ পূজা হয় সন্ধ্যাবেলা এবং এই পূজায় ঘি, কলা, চালগুঁড়ি বা ময়দা, চিনি অথবা গুড়, দুধ প্রভৃতির সংমিশ্রণে শিন্নি ভোগ দেওয়ার নিয়ম আছে।

ঐতিহাসিক প্রেক্ষাপট
কিংবদন্তি অনুযায়ী, খ্রিস্টীয় ১৫শ শতাব্দীতে রাজা গণেশের কন্যা সত্যনারায়ণ বা সত্যপীরের পূজা করেন। মধ্যযুগে হিন্দু-মুসলমান উভয় সম্প্রদায়ের মানুষ ভিক্ষালব্ধ উপকরণের দ্বারা সত্যপীরের পূজা করতেন, সত্যপীরের পাঁচালি গাইতেন এবং প্রসাদী শিন্নি ভাগ করে খেতেন। কালক্রমে হিন্দু-মুসলমানের মিলিত ধর্মাচরণের প্রথাটি বিলুপ্ত হলে মুসলমানেরা পীরের দরগায় শিন্নি উৎসর্গ করতে শুরু করেন এবং হিন্দুরা সত্যপীরের স্থানে সত্যনারায়ণ পূজা শুরু করলেন। অবশ্য হিন্দুদের মধ্যে শিন্নি দেওয়ার রীতিটি এবং ব্রতকথাতে অনেক স্থানে সত্যনারায়ণের সত্যপীর ছদ্মবেশে পূজা প্রচারের কাহিনিটি রয়ে যায়।

তথ্যসূত্র

বহিঃসংযোগ

পশ্চিমবঙ্গের সংস্কৃতি
বাংলাদেশী সংস্কৃতি
হিন্দু দেবতা
বাংলার লৌকিক দেবদেবী
হিন্দু লৌকিক দেবদেবী
তাকেও ফুকুদা

একজন জাপানি রাজনীতিবিদ এবং জাপানের ৪২তম প্রধানমন্ত্রী ছিলেন। তিনি প্রধানমন্ত্রী পদে ১৯৭৬ সালের ২৪ ডিসেম্বর থেকে ১৯৭৮ সালের ৭ ডিসেম্বর পর্যন্ত ক্ষমতায় আসীন ছিলেন।

প্রাথমিক জীবন এবং শিক্ষা 
ফুকুদা ১ জানুয়ারি, ১৯০৫ সালে গানমা প্রিফেকচার এর  রাজধানী গানমায় জন্মগ্রহণ করেন। তিনি একটি প্রাক্তন সামুরাই পরিবারের সদস্য  এবং তার পিতা গানমার মেয়র ছিলেন। তিনি টোকিও বিশ্ববিদ্যালয় থেকে আইনে ডিগ্রি অর্জন করেন।

মৃত্যু 
ফুকুদা ৫ই জুলাই ১৯৯৫ সালে, ৯০ বছর বয়সে টোকিও মহিলা মেডিকেল কলেজ হাসপাতালে দীর্ঘস্থায়ী এমফাইসেমায় মারা যান।

তথ্যসূত্র

১৯০৫-এ জন্ম
১৯৯৫-এ মৃত্যু
২০শ শতাব্দীর জাপানের প্রধানমন্ত্রী
টোকিও বিশ্ববিদ্যালয়ের প্রাক্তন শিক্ষার্থী
জাপানের অর্থমন্ত্রী
২০শ শতাব্দীর জাপানি রাজনীতিবিদ
জাপানের পররাষ্ট্রমন্ত্রী
লিবারেল ডেমোক্র্যাটিক পার্টি (জাপানের) রাজনীতিবিদ
গুনমা প্রশাসনিক অঞ্চলের রাজনীতিবিদ
প্রতিনিধি পরিষদের (জাপান) সদস্য
জাপানের উপ-প্রধানমন্ত্রী
জর্জ পি. সুলৎস

জর্জ প্র্যাট শুল্টজ (জন্ম ১৩ ডিসেম্বর,১৯২০) একজন আমেরিকান অর্থনীতিবিদ,বিশিষ্ট রাজনীতিবিদ এবং ব্যবসায়ী। তিনি তিনজন ভিন্ন রিপাবলিকান প্রেসিডেন্টের অধীনে বিভিন্ন পদে চাকরি করেন। তিনি চারটি ভিন্ন মন্ত্রণালয়ে মন্ত্রী পদে দায়িত্ব  পালন করা দুইজন ব্যক্তির মধ্যে একজন। অপরজন হলেন ইলিয়ট রিচার্ডসন।

শুল্টজ  নিউ ইয়র্ক সিটিতে জন্মগ্রহণ করেন,  দ্বিতীয় বিশ্বযুদ্ধের সময় মার্কিন যুক্তরাষ্ট্র মেরিন কর্পস এ কাজ করেন। এর পূর্বে তিনি প্রিন্সটন বিশ্ববিদ্যালয় থেকে স্নাতক হন। যুদ্ধের পর, এমআইটি  থেকে শিল্প অর্থনীতিতে শুল্টজ পিএইচডি অর্জন করেন। তিনি ১৯৪৮ থেকে ১৯৫৭ সালে এমআইটিতে শিক্ষকতা করেন, ১৯৫৫ সালে অনুপস্থিতিজনিত ছুটি নিয়ে রাষ্ট্রপতি   আইজেনহাওয়ার প্রতিষ্ঠিত  অর্থনৈতিক পরামর্শদাতা কাউন্সিলে সদস্যপদ গ্রহণ করেন। শিকাগো গ্র্যাজুয়েট স্কুল অফ বিজনেস]] এর ডিন হিসাবে চাকরি করার পর তিনি রিচার্ড নিক্সন এর অধীনে শ্রমমন্ত্রীর দায়িত্ব পালন করেন । উক্ত পদে থাকাকালীন তিনি ঠিকাদারদের ফিলাডেলফিয়া পরিকল্পনা মানতে বাধ্য করেন,  যারা  ফেডারেল সরকার কর্তৃক আরোপিত  জাতিগত কোটার মাধ্যমে  কৃষ্ণাঙ্গ সদস্যদের নিয়োগ দিতে অস্বীকৃতি জানায় । ১৯৭০ সালে তিনি অফিস ও ব্যবস্থাপনা এবং বাজেট দপ্তরের প্রথম পরিচালক হন, এবং ১৯৭২ সালে মার্কিন অর্থ মন্ত্রণালয়ের কোষাধ্যক্ষ হিসাবে নিয়োগের আগ পর্যন্ত  তিনি সেই পদে চাকরি করেন। শুলজ্ নিক্সন শকের সমর্থক ছিলেন , যার উদ্দেশ্য ছিল স্বর্ণের মান অবলোপনের মাধ্যমে আমেরিকার বেহাল  অর্থনীতি পুনরুজ্জীবিত করা।   তিনি ব্র্যাটন উডস ব্যবস্থার সমাপ্তি সংঘটনে নেতৃত্ব দেন।

বহিঃসংযোগ
 Turmoil & Triumph: The George Shultz Years 
 .

১৯২০-এ জন্ম
মার্কিন পররাষ্ট্রমন্ত্রী
জার্মান বংশোদ্ভূত মার্কিন ব্যক্তি
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০২১-এ মৃত্যু
২০শ শতাব্দীর মার্কিন পুরুষ লেখক
২০শ শতাব্দীর মার্কিন স্মৃতিকথাকার
২০শ শতাব্দীর মার্কিন রাজনীতিবিদ
২১শ শতাব্দীর মার্কিন অর্থনীতিবিদ
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন রাজনীতিবিদ
মার্কিন শতবর্ষী ব্যক্তি
নিউ ইয়র্কের (অঙ্গরাজ্য) রিপাবলিকান
প্রেসিডেন্সিয়াল মেডেল অব ফ্রিডম প্রাপক
প্রিন্সটন বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
শিকাগো বিশ্ববিদ্যালয়ের শিক্ষক
নিউ ইয়র্ক শহরের লেখক
মারিও ফিগিরা ফের্নান্দেস

মারিও ফিগিরা ফের্নান্দেস (; জন্ম: ১৯ সেপ্টেম্বর ১৯৯০) হলেন ব্রাজিলে জন্মগ্রহণকারী রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।

আন্তর্জাতিক

রাশিয়া
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।

সম্মাননা

ক্লাব
গ্রেমিও
ক্যাম্পিওনাতো গাউচো (১): ২০১০

সিএসকেএ মস্কো
রুশ প্রিমিয়ার লিগ (৩): ২০১২–১৩, ২০১৩–১৪, ২০১৫–১৬
রুশ কাপ (১): ২০১২–১৩
রুশ সুপার কাপ (১): ২০১৪

ব্রাজিল
সুপারক্লাসিকো দে লা আমেরিকাস (১): ২০১৪

ব্যক্তিগত
 রাশিয়ার সেরা ৩৩ ফুটবলারের তালিকা: ২০১২–১৩, ২০১৩–১৪ (#১)
বোলা দে প্রাতা সিল্ভার বল: ২০১১
২০১০ ক্যাম্পিওনাতো গাউচো: চ্যাম্পিয়নশিপের সেরা দল

তথ্যসূত্র

বহিঃসংযোগ
 Profile on CSKA Moscow website
 Profile on Grêmio Foot-Ball Porto Alegrense website
 goal.com 

১৯৯০-এ জন্ম
জীবিত ব্যক্তি
২০১৮ ফিফা বিশ্বকাপের খেলোয়াড়
রুশ ফুটবলার
রাশিয়ার আন্তর্জাতিক ফুটবলার
রুশ প্রিমিয়ার লিগের খেলোয়াড়
ফুটবল ক্লাব সিএসকেএ মস্কোর খেলোয়াড়
গ্রেমিও ফুটবল পোর্তু আলেগ্রেন্সের খেলোয়াড়
ব্রাজিলের আন্তর্জাতিক ফুটবলার
স্পোর্ট ক্লাব ইন্তেরনাসিওনালের খেলোয়াড়
ব্রাজিলীয় প্রবাসী ফুটবলার
রাশিয়ায় প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
উয়েফা ইউরো ২০২০-এর খেলোয়াড়
ব্রাজিলীয় পুরুষ ফুটবলার
ফুটবল ক্লাব জিনিত সেন্ট পিটার্সবার্গের খেলোয়াড়
পুরুষ ফুটবল রক্ষণভাগের খেলোয়াড়
রাশিয়ার নাগরিকীকৃত নাগরিক